УГОВОР О ЈАВНОЈ НАБАВЦИ 

радова – адаптација Атријума Кнез Михаилова 36  33/2025
Српска академија наука и уметности, Београд, улица Кнеза Михаила 35, ПИБ:101511919,  Матични број: 07003218, коју заступа Бојан Бугарчић, управник послова САНУ (у даљем тексту: Наручилац)
и

................................................................................................ из ........................................., улица .........................................., ПИБ:.......................... Матични број: ........................................

кога заступа................................................................... 

(у даљем тексту: Понуђач)
Члан 1.

Уговорне стране сагласно констатују:

- да је Наручилац спровео поступак јавне набавке радова – адаптација Атријума Кнез Михаилова 36  33/2025 

- да је Наручилац донео Одлуку о додели Уговора број  ____ од ___.___.2026. године којом је Понуђачу доделио овај уговор.

Члан 2.

Предмет овог уговора су радови на адаптација Атријума Кнез Михаилова 36 у Београду, у свему у складу са Техничком спецификацијом  и Понудом (у даљем тексту: радови).
Члан 3.

Уговорне стране су сагласне да ће Понуђач радове извршити према захтевима Наручиоца. 

Понуђач се обавезује да радове изврши у свему у складу са условима предвиђеним Конкурсном документацијом, у року од ​​___ дана на адреси Наручиоца, Кнез Михаилова 35 у Београду.
Члан 4.
Уговорена цена радова из члана 2. овог уговора износи ___________________ динара без обрачунатог ПДВ-а, односно _______________________динара са ПДВ-ом.

Цена из претходног става представља укупну цену свих уговорених радова, материјала, опреме, радне снаге и свих осталих трошкова Понуђача који настану при реализацији овог уговора.

Јединичне цене дате у Понуди су фиксне и непроменљиве.

Наручилац се обавезује да износ уговорене цене уплаћује Понуђачу радова, на рачун број: __________________________, који се води код _______________________________, на уговорени начин и у уговореним роковима.

Обвезник  пореза на додату вредност се утврђује у складу са Законом о порезу на додату вредност, а стопа ПДВ-а на основу важећег Закона о порезу на додату вредност на дан испостављања ситуације.  
Наручилац се обавезује да Понуђачу плати уговорену цену на следећи начин: 
· уплатом аванса, у износу од  _____% цене из става 1. овог члана, без ПДВ-а. Наручилац ће уплату извршити у року не дужем од 45 дана од дана пријема предрачуна за авансно плаћање. Понуђач се обавезује да средства уплаћена на име аванса користи строго наменски, искључиво ради набавке материјала и опреме, потребних за извршење радова по овом уговору;

· по привременим ситуацијама овереним од стране надзора, у року не дужем од 45 дана од дана испостављања и

· по окончаној ситуацији овереној од стране стручног надзора, у року не дужем од 45 дана од дана испостављања.


Укупна вредност привремених ситуација не може да буде већа од 90% вредности уговорених радова.

Понуђач се обавезује да евентуалне вишкове радова изведе по уговореним јединичним ценама из Понуде.
Измена уговорене цене радова могућа је само у случају наступања ванредних догађаја (земљотрес, поплаве и сл) који се нису могли предвидети у време закључења овог уговора.

Не може се захтевати измена уговорене цене због ванредних околности које су настале по истеку уговореног рока за извођење радова. 

Члан 5.
Привремене ситуације и окончану ситуацију Пођач испоставља на основу стварно изведених количина уговорених радова и уговорених јединичних цена.

Окончану ситуацију Понуђач подноси по потписаном Записнику о примопредаји радова и Записнику о коначном обрачуну.
Уз привремене ситуације и окончану ситуацију, Понуђач је обавезан да достави Наручиоцу, посредством надзора: 

1. фотокопије записника о извршеној контроли радова који су претходили изведеним радовима, а који се у каснијим фазама не могу контролисати, оверене и потписане од стране надзора;

2. уз окончану ситуацију, Понуђач је дужан да достави гаранцију банке за отклањање недостатака у гарантном периоду, за све изведене радове. Гаранција мора имати клаузулу да је безусловна и платива на први позив и без права на приговор, у висини од 5% од уговорене вредности радова који су предмет гаранције, без ПДВ-а, са роком важности 60 дана дуже од истека гарантног рока.

Уколико Извођач не достави привремену ситуацију или окончану ситуацију са свим прилозима из претходног става овог члана, Наручилац неће извршити плаћање. 

Привремене месечне ситуације и окончану ситуацију Понуђач доставља стручном надзору на контролу и оверу. Стручни надзор оверену ситуацију са комплетном документацијом доставља Наручиоцу у року од 7 дана од пријема.

Уколико Наручилац делимично оспори испостављену ситуацију, дужан је да исплати неспорни део ситуације, уз претходну корекцију ситуације од стране Понуђача, а спорни део ће се решити кроз следећу привремену ситуацију, уколико се уговорне стране другачије не договоре.

Примљени износ на име аванса, Понуђач је дужан да правда тако што ће сваку испостављену привремену ситуацију умањити најмање сразмерно проценту примљеног аванса. 

Понуђач је у обавези да цео износ примљеног аванса оправда привременим ситуацијама.

Члан 6.
Непредвиђени радови су радови који уговором и/или пројектно-техничком документацијом нису обухваћени, а неопходно их је извести у функцији целовитог завршетка извођења радова који су предмет овог уговора. 

Понуђач је обавезан да одмах по уоченој потреби за извођењем непредвиђених радова, а најкасније 15 дана пре истека уговореног рока и пре извођења истих, достави Наручиоцу, преко стручног надзора, захтев за извођење непредвиђених радова са предмером и предрачуном, који мора да садржи: 

· предмер и предрачун непредвиђених радова, са раздвојеним јединичним ценама за материјал и рад, оверен од стране стручног надзора; 

· детаљне анализе цена за неуговорене позиције радова, урађене у складу са ''Нормативима и стандардима рада у грађевинарству'' - (издавач: ''Грађевинска књига''). Анализе цена додатаних непредвиђених радова из допунских понуда врше се на основу следећих елемената: 

а) обрачун трошкова рада на бази вредности бруто норма часа утврђеног, на бази просечне зараде по запосленом у Републици Србији у области грађевинарства за квартал који претходи периоду израде понуде за непредвиђене радове, на основу званично објављених података Републичког завода за статистику;

б) обрачун трошкова материјала на бази тржишних цена материјала, опреме, енергената и др. у периоду израде понуде за непредвиђене радове.

Стручни надзор контролише основаност свих елемената захтева и доставља Наручиоцу своје мишљење у року од 10 дана од дана пријема. Након пријема позитивног мишљења стручног надзора, покреће се процедура за уговарање непредвиђених радова у складу са одредбама Закона о јавним набавкама, 
Уколико стручни надзор утврди оправданост захтева Понуђача, а констатује да исти није поднет на начин дефинисан ставом  2. овог члана, исти ће вратити на исправку Понуђачу и о томе писаним путем обавестити Наручиоца. 

У случају да, из објективних разлога трајања поступка уговарања и извођења непредвиђених радова, Понуђач није у могућности да изведе уговорене радове у уговореном року, уговорне стране ће продужити рок за извођење радова.

Понуђач је дужан да приступи извођењу хитних непредвиђених радова и пре закључења уговора о њиховом извођењу, уз сагласност стручног надзора, уколико је њихово извођење нужно за стабилност објекта или за спречавање штете, а изазвани су ванредним и неочекиваним догађајима (појава воде и сл.), који се нису могли предвидети у току израде пројектне документације. Понуђач и стручни надзор су дужни да, одмах по наступању ванредних и неочекиваних догађаја, усмено и средствима електронске комуникације о томе обавесте руководиоца оперативног тима Наручиоца, а писмено у року од 24 сата, након чега ће се приступити уговарању наведених радова, у складу са одредбама овог члана и законом.
Члан 7.
Понуђач је дужан да, до коначног обрачуна изведених радова, уговори и изведе све непредвиђене радове, као и вишкове и мањкове радова.
Уколико од стране Комисије буду констатовани недостаци, Понуђач је дужан да те недостатке отклони у остављеном року. У противном, Наручилац ће отклонити недостатке о трошку Понуђач, ангажовањем трећих лица.

Уколико се коначним обрачуном изведених радова прикажу неуговорени радови, Наручилац их неће признати, нити надокнадити.

Члан 8.
Уговорне стране су сагласне да је на дан закључења овог уговора Понуђач упознат са свим условима извођења радова, као што су локација објекта, приступ објекту, могућност нормалног извођења радова на објекту и слично, да је извршио детаљан увид и преглед постојеће пројектно-техничке документације и изведених радова на објекту и да је све услове прихватио такве кави јесу, те из тих разлога не може тражити било какве промене одредаба овог уговора.

Понуђач је сагласан да ће све радове који представљају предмет овог уговора извести у свему према пројектно-техничкој документацији и налозима стручног надзора и Наручиоца.

Уколико Понуђач установи да постоје одступања, недостаци или неусаглашености између пројектно-техничке документације, уговорених и потребних радова, дужан је да у року од 7 дана од дана увођења у посао о томе писаним путем обавести Наручиоца
.

Наручилац и стручни надзор ће у року од 5 дана доставити писани одговор на дописе и захтеве Понуђача. 

Понуђач нема право да мења пројектно-техничку документацију, нити може, без претходне писане сагласности Наручиоца да одступа од исте. 

Наручилац има право да мења пројектно-техничку докуменатацију, у складу са важећим прописима.


Понуђач је дужан да извршене измене пројектно-техничке документације прихвати и по истима поступа, у складу са позитивним законским прописима који регулишу ову област.


У случају измене пројектно-техничке документације, по налогу Наручиоца, Понуђач има право да писаним путем затражи продужење рока под условима да извршене измене по свом обиму битно утичу на рок за извођење радова, у складу са овом уговором.


У случају из претходног става, уговорне стране ће ближе регулисати међусобне односе по основу измене пројектно-техничке документације, закључивањем анекса овог уговора, у складу са Законом о јавним набавкама.
Члан 9.

Понуђач је носилац права и обавеза извођења радова. Уколико Понуђач ангажује подизвођаче, подизвођачи ће у оквиру уговорених радова извршити уговорене радове својим средствима и својом радном снагом. Понуђач у потпуности одговара Наручиоцу за извршење уговорених обавеза, без обзира на број подизвођача.
Уколико Понуђач наступа као група понуђача, сви чланови групе заједнички извршавају уговорене послове и неограничено солидарно одговарају за извршење уговорених радова.

Понуђач не може предметне радове или неке од њих уступити другом понуђачу, односно ангажовати подизвођача/е за извођење појединих уговорених радова, које није навео у Понуди, односно да измени подизвођача за извођење појединих уговорених радова, без претходно добијене сагласности Наручиоца. 

Члан 10.

Понуђач је дужан да све уговорене радове у целости заврши у року од 60 календарских дана од дана увођења у посао.

Извођач писаним путем преко стручног надзора обавештава Наручиоца о датуму завршетка радова и спремности објекта за примопредају.  

Уколико Понуђач не заврши све радове у оквиру уговореног рока, Наручилац ће без одлагања обавестити Понуђача да захтева испуњење његових обавеза, при чему Наручилац задржава право на наплату уговорне казне, у складу са овим уговором, а Понуђач има обавезу продужења предатих банкарских гаранција и полиса осигурања.  

Понуђач може, уколико су се стекли услови за продужење рока да упути Наручиоцу писани захтев за продужење рока, најкасније 10 дана пре истека уговореног рока. Захтев се доставља преко стручног надзора, који конролише оправданост захтева и даје своје мишљење. Наручилац задржава право да одбије захтев за продужење рока, уколико оцени да је стручни надзор неоправдано дао позитивно мишљење за продужење рока.

Члан 11.

Гарантни рок на изведене радове износи _____ године, рачунајући од дана примопредаје изведених радова.

Ако је за поједине од уговорених радова позитивним прописом одређен дужи гарантни рок од рока из става 1. овог члана, за те радове важи гарантни рок одређен тим прописом. 
За уграђену опрему важи гарантни рок у складу са условима произвођача, рачунајући рок од дана примопредаје изведених радова.

Понуђач неће сносити одговорност за опрему која је испоручена и која се налази у објекту Наручиоца а коју ће Понуђач уградити.

Понуђач је обавезан да, на дан примопредаје објекта, записнички преда Наручиоцу односно Кориснику све гарантне листове за уграђену опрему.
Члан 12.

Пођач је дужан да у току гарантног рока за изведене радове, на први писани позив Наручиоца отклони о свом трошку све недостатке који се односе на уговорени квалитет изведених радова и уграђених материјала и опреме, а који нису настали неправилном употребом, као и сва оштећења проузрокована овим недостацима.

Ако Понуђач не приступи извршењу своје обавезе из става 1. овог члана по пријему писаног позива од стране Наручиоца и не изврши ту обавезу у року датом у позиву, Наручилац је овлашћен да за отклањање недостатака ангажује друго правно или физичко лице, на терет Понуђача, наплатом гаранције банке за отклањање недостатака у гарантном року у целости.

Уколико гаранција за отклањање недостатака у гарантном року за изведене радове не покрива у потпуности трошкове настале поводом отклањања нeдостатака из става 1. овог члана, Наручилац има право да од Понуђача тражи накнаду штете, до пуног износа стварне штете.

За штету и неисправности које настану услед деловања више силе, Понуђач не сноси одговорност.

Понуђач није дужан да отклони оне недостатке који су настали као последица нестручног руковања и употребе, односно ненаменског коришћења објекта или делова објекта.


Понуђач је обавезан да, на дан примопредаје објекта, записнички преда Наручиоцу све атесте, сертификате, декларације о усаглашености и сл. уграђених материјала, уређаја и опреме гарантне листове, упутства за руковање на српском језику, записнике о испитивању уређаја и инсталација, записнике о извршеној обуци корисника објекта и остала документа и записнике од важности за период извођења радова.

Члан 13.

Примопредају изведених радова врши Комисија за примопредају, коју решењем  образује Наручилац. Комисија је састављена од непарног броја чланова којe чине овлашћени представници Наручиоца и Понуђача, уз учешће стручног надзора.

Комисија за примопредају обавља квалитативну примопредају свих изведених радова и примопредају документације која се, у складу са одредбама овог уговора, предаје Наручиоцу. Сва документација која се предаје мора бити уредно спакована у фасцикле (регистраторе), нумерисана и са списком документације која се у фасцикли налази, потписаним од стране одговорног извођача, и оверена од стране стручног надзора, који својим печатом и потписом тврди да је документација комплетна и валидна.

У току примопредаје, Комисија формира Записник о примопредаји, који потписују сви чланови Комисије и учесници у раду Комисије, осим уколико Комисија утврди да квалитет изведених радова не одговара уговореном, када сачињава рекламациони записник, који доставља Понуђачу, стручном надзору и Наручиоцу. О поступању Понуђача по рекламационом записнику, стручни надзор сачињава Извештај Наручиоцу. Након што понуђач поступи по примедбама и отклони све недостатке, потписује се Записник о приморедаји радова.

Уколико од стране Комисије буду констатовани недостаци, чије отклањање није било нужно у поступку техничког прегледа, Понуђач је дужан да и те недостатке отклони у року који одреди Комисија, у противном, Наручилац ће отклонити недостатке о трошку Понуђача, ангажовањем трећих лица, активирањем и наплатом гаранције за добро извршење посла у целости.

Члан 14.

Наручилац има право на једностран раскид овог уговора у следећим случајевима:

· ако Понуђач не испуни услове за увођење у посао на начин и у року предвиђеним Уговором; 
· ако Понуђач користи уплаћени аванс супротно намени;  
· ако Понуђач неоправдано не започне радове у роковима предвиђеним Уговором;

· ако Понуђач не изводи радове у складу са одобреном пројектно-техничком документацијом за извођење радова;

· ако Понуђач радове изводи неквалитетно или уграђује материјал који није уговорен или је неодговарајућег квалитета; 

· ако Понуђач не поступи у задатом року по налогу Наручиоца или стручног надзора, ради отклањања уоченог недостатка;

· ако Понуђач не поступа по налозима Наручиоца и стручног надзора и/или  ако Понуђач својим радовима проузрокује штету и након писаног упозорења од стране стручног надзора о уоченим недостацима;

· ако Понуђач из неоправданих разлога прекине са извођењем радова дуже од 7 дана или ако одустане од даљег рада;

· у случају недостатка средстава Наручиоца за реализацију уговора;

· у свим другим случајевима када Понуђач не испуњава своје обавезе у складу са овим уговором.
У случају једностраног раскида уговора осим у случају недостатка средстава за његову реализацију, Наручилац има право да за предметне радове ангажује другог извођача и активира гаранцију за добро извршење посла у целости и авансну гаранцију за неоправдани део аванса. Извођач је у наведеном случају обавезан да надокнади Наручиоцу штету, која представља разлику између цене предметних радова по овом уговору и цене радова новог понуђача за те радове. 

Понуђач може раскинути уговор ако Наручилац не исплаћује испостављене привремене ситуације и окончану ситуацију у роковима и на начин предвиђен овим уговором. 

Уговор се раскида писаном изјавом која се доставља другој уговорној страни и са отказним роком од 15 дана, од дана достављања изјаве. Изјава мора да садржи основ за раскид уговора.

Члан 15.

Уговор се може раскинути и писаним споразумом између уговорних страна којим ће се регулисати међусобна права и обавезе.
 Члан 16.

Сву штету која настане раскидом уговора о извођењу радова сноси она уговорна страна која је својим поступцима или разлозима довела до раскида уговора.

Члан 17.

У случају раскида уговора, Понуђач је дужан да изведене радове обезбеди од пропадања, као и да Наручиоцу преда пројекат изведеног објекта и пресек изведених радова до дана раскида уговора.

 На основу пресека изведених радова, усаглашеног од стране Наручиоца и Понуђача, сачиниће се споразум о међусобним потраживањима.
Трошкове сноси уговорна страна која је одговорна за раскид уговора. 
Члан 18.

Уговорне стране су сагласне да ће све спорове, који евентуално настану у извршењу овог уговора, решавати споразумно, а уколико то не буде могуће, за решавање спорова биће надлежан Привредни суд у Београду.

Члан 19.

Овај уговор закључен је у шест истоветних примерака, од којих Наручилац задржава три примерака а Понуђач три примерка.
        Понуђач:







Наручилац:

